recursal/SuperWikiNEXT-32B huggingface dataset:
**রাঘব চট্টোপাধ্যায়** একজন ভারতীয় বাঙালি জনপ্রিয় গায়ক এবং সুরকার। তিনি বাংলা আধুনিক গান, রবীন্দ্রসঙ্গীত, নজরুলগীতি প্রভৃতি গেয়ে থাকেন। তিনি চলচ্চিত্রে নেপথ্য সঙ্গীতশিল্পী হিসাবেও কাজ করেছেন।

প্রথম জীবন
----------

রাঘব চট্টোপাধ্যায়ের জন্ম ভারতের পশ্চিমবঙ্গ রাজ্যের নৈহাটির একটি বাঙালি পরিবারে। তিনি খুব ছোটবেলা থেকেই সঙ্গীতের প্রতি আকর্ষিত হন এবং নয় বছর বয়স থেকেই গিটার বাজাতে শুরু করেন। তার মা শীলা চট্টোপাধ্যায় এবং মামারা ধ্রুপদী সঙ্গীতশিল্পী ছিলেন। তার মা তাকে প্রাথমিক হিন্দুস্তানি সঙ্গীতের শিক্ষা দেন এবং ধ্রুপদী সঙ্গীতের প্রতি তার আকর্ষণ জাগিয়ে তোলেন। এরপর তিনি বিষ্ণুপুর ঘরানার ডক্টর অমিয়রঞ্জন বন্দোপাধ্যায়ের কাছে সঙ্গীত শিক্ষা করেন। তারপর আরো সাত বছর সঙ্গীত রিসার্চ একাদেমিতে পণ্ডিত অজয় চক্রবর্তীর কাছে পাতিয়ালা ঘরানার ধ্রুপদী সঙ্গীতের শিক্ষা নেন। এরপরে তিনি উস্তাদ রশিদ খানের কাছে তার হিন্দুস্তানি সঙ্গীতের শিক্ষা চালিয়ে যেতে থাকেন।

সঙ্গীত জীবন
-----------

রাঘব চট্টোপাধ্যায় ১৯৯৬ খ্রিষ্টাব্দে এইচএমভি-এফএম আয়োজিত গোল্ডেন ট্যালেন্ট সার্চ প্রতিযোগিতায় প্রথম স্থান লাভ করেন। তিনি সঙ্গীত রিসার্চ একাদেমির স্কলারশিপও পান। এরপর থেকেই তিনি চলচ্চিত্র, টিভি সিরিয়াল এবং বিজ্ঞাপনের জন্য গাইতে শুরু করেন। তার প্রথম দিকের চলচ্চিত্রগুলির মধ্যে ছিল 'মায়ার বন্ধন', 'এই টুকু ভালোবাসা'। টিভি সিরিয়ালের মধ্যে ছিল 'কাঁটা তারের বেড়া', 'পাঁচতারা', 'এক চিলতে রোদ্দুর' প্রভৃতি। তিনি জনপ্রিয় টিভি চ্যানেল যেমন ই-টিভি, আলফা, তারা ও আকাশ বাংলা চ্যানেলে বিজ্ঞাপনের জন্য গান গান। তিনি ২০০২ খ্রিষ্টাব্দে হিন্দি দেবদাস চলচ্চিত্রে গান গেয়েছিলেন।

রাঘব চট্টোপাধ্যায়ের প্রথম বাংলা ক্যাসেট অ্যালবাম ছিল 'ভোরের আলো'। তার প্রথম হিন্দি একক অ্যালবাম 'রিস্তা' কসমিক মিউজিক থেকে প্রকাশিত হয়।

তথ্যসূত্র
---------

1. ↑  "বীথি ওয়েবসাইটে রাঘব চট্টোপাধ্যায়"।
2. 1 2 3  "ওয়াশিংটন বাংলা রেডিও ওয়েবসাইটে রাঘব চট্টোপাধ্যায়"। ২২ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৮।

বহিঃসংযোগ
---------

* ইন্টারনেট মুভি ডেটাবেজে রাঘব চট্টোপাধ্যায় (ইংরেজি)
* রাঘব চট্টোপাধ্যায়ের ব্যক্তিগত ওয়েবসাইট  ওয়েব্যাক মেশিনে আর্কাইভকৃত ৩১ জানুয়ারি ২০১৮ তারিখে
* সারেগামা সাইটে রাঘব চট্টোপাধ্যায়
* গানা ডট কমে রাঘব চট্টোপাধ্যায়ের গান
* সাভন সাইটে রাঘব চট্টোপাধ্যায়ের গান
* অ্যাপল মিউজিকে রাঘব চট্টোপাধ্যায়
* আশা অডিও সাইটে রাঘব চট্টোপাধ্যায়
* গুগুল প্লে সাইটে রাঘব চট্টোপাধ্যায়[*স্থায়ীভাবে অকার্যকর সংযোগ*]
**পান্না কায়সার** (১৯৫০–২০২৩) বাংলাদেশের একজন ঔপন্যাসিক, গবেষক ও জাতীয় সংসদের সাবেক সংসদ সদস্য ছিলেন।

জন্ম ও শিক্ষাজীবন
-----------------

পান্না কায়সার ২৫ মে ১৯৫০ সালে জন্মগ্রহণ করেন। তার আরেক নাম সাইফুন্নাহার চৌধুরী। তার স্বামী শহীদুল্লা কায়সার একজন বিশিষ্ট সাংবাদিক, লেখক এবং রাজনীতিক ছিলেন।

ব্যক্তিগত জীবন
--------------

পান্না কায়সার ঢাকায় এসেছিলেন প্রথম স্বামীকে ডিভোর্স দেয়ার পরে নিজের মত করে জীবন গুছিয়ে নিতে। তিনি ভর্তি হয়েছিলেন ঢাকা বিশ্ববিদ্যালয়ের বাংলা বিভাগে। শিক্ষক হিসেবে তিনি পেয়েছিলেন মুনির চৌধুরী, মোফাজ্জল হায়দার চৌধুরীর মত শিক্ষকদের।
১৭ ফেব্রুয়ারি ১৯৬৯ সালে শহীদুল্লাহ কায়সার এর সাথে তার বিয়ে হয়। সেদিন ঢাকা শহরে কার্ফিউ ছিল। পুরো দেশ তখন গণআন্দোলনে উত্তাল। শহীদুল্লাহ কায়সার এর হাত ধরে তার পরিচয় আধুনিক সাহিত্যের সাথে, রাজনীতির সাথে। তার সংসার জীবন স্থায়ী হয় মাত্র দুই বছর দশ মাসের মত। ১৯৭১ সালের ১৪ ডিসেম্বর সন্ধ্যায় আলবদর বাহিনীর কজন সদস্য শহীদুল্লা কায়সারকে তার বাসা ২৯ বি কে গাঙ্গুলী লেন থেকে ধরে নিয়ে যায়। তারপর তিনি আর ফেরেন নি।

তিনি শিশু কিশোর সংগঠন 'খেলাঘর' এর প্রেসিডিয়াম মেম্বার ছিলেন সেই ১৯৭৩ সাল থেকে। ১৯৯০ তে তিনি এই সংগঠনের প্রধান হিসেবে দায়িত্ব গ্রহণ করেন।

পান্না কায়সার ১৯৯৬-২০০১ সালের জাতীয় সংসদে আওয়ামী লীগের একজন সাংসদ ছিলেন।

তার দুই সন্তান, শমী কায়সার ও অমিতাভ কায়সার। শমী কায়সার টেলিভিশন ও চলচ্চিত্রে অভিনেত্রী হিসাবে খ্যাতি অর্জন করেছেন।

রাজনৈতিক ভূমিকা
---------------

পান্না কায়সার ১৯৯৬-২০০১ সালের জাতীয় সংসদে আওয়ামী লীগের একজন সাংসদ ছিলেন।

সাহিত্যকর্ম
-----------

* *মুক্তিযুদ্ধ: আগে ও পরে* (১৯৯১)
* *মুক্তি* (১৯৯২)
* *নীলিমায় নীল* (১৯৯২)
* *হৃদয়ে বাংলাদেশ* (১৯৯৩)
* *মানুষ* (১৯৯৪)
* *অন্য কোনখানে* (১৯৯৪)
* *তুমি কি কেবলি ছবি* (১৯৯৪)
* *রাসেলের যুদ্ধযাত্রা* (১৯৯৪)
* *দাঁড়িয়ে আছ গানের ওপারে* (১৯৯৪)
* *আমি* (১৯৯৪)
* *না পান্না না চুনি* (১৯৯৫)
* *অন্য রকম ভালোবাসা* (১৯৯৫)
* *সুখ* (১৯৯৫)

পুরস্কার
--------

মুক্তিযুদ্ধভিত্তিক গবেষণায় অবদান রাখার জন্য তাকে ২০২১ সালের বাংলা একাডেমি সাহিত্য পুরস্কারে ভূষিত করা হয়।

মৃত্যু
------

তিনি ৪ আগস্ট ২০২৩ তারিখে রাজধানীর একটি হাসপাতালে মৃত্যুবরণ করেন।

আরও দেখুন
---------

* শহীদুল্লাহ কায়সার
* শমী কায়সার

তথ্যসূত্র
---------

1. 1 2  সাজ্জাদ কাদির (২০১৬-০১-১০)। "বিটিভি এর অনুষ্ঠান "কীতির্মানের গল্পকথা" এ পান্না কাইসারের সাথে সাজ্জাদ কাদির"।
2. 1 2  A book by *Panna Kaysar*[*স্থায়ীভাবে অকার্যকর সংযোগ*]
3. ↑  "বাংলা একাডেমি সাহিত্য পুরস্কার পেলেন ১৫ জন"। *প্রথম আলো*। সংগ্রহের তারিখ ২৩ জানুয়ারি ২০২২।
4. ↑  "শহীদুল্লাহ কায়সারের স্ত্রী পান্না কায়সার আর নেই"। *দৈনিক ইত্তেফাক*। সংগ্রহের তারিখ ২০২৩-০৮-০৪।
কামাল-ওল-মোল্ক বাকদাদি স্বর্ণকার
**স্বর্ণকার** হলেন একজন ধাতব কর্মী যিনি স্বর্ণ এবং অন্যান্য মূল্যবান ধাতুর সাথে কাজ করতে পারদর্শী। আজকাল তারা প্রধানত গহনা তৈরিতে পারদর্শী, তবে ঐতিহাসিকভাবে, স্বর্ণকাররাও রূপার পাত্র, থালা, গবলেট, আলংকারিক এবং সেবাযোগ্য পাত্র এবং আনুষ্ঠানিক বা ধর্মীয় জিনিস তৈরি করেছে।

স্বর্ণকারকে অবশ্যই রেতি, সোল্ডারিং, করাত, ফোরজিং, ঢালাই এবং পলিশিংয়ের মাধ্যমে ধাতু তৈরিতে দক্ষ হতে হবে। বাণিজ্যে প্রায়শই গয়না তৈরির দক্ষতা, সেইসাথে রূপাকারের অনুরূপ দক্ষতা অন্তর্ভুক্ত থাকে। ঐতিহ্যগতভাবে, এই দক্ষতা শিক্ষানবিশের মাধ্যমে গৃহিত হয়; অতি সম্প্রতি জুয়েলারি আর্ট স্কুল, স্বর্ণশিল্প শেখানোর বিশেষত্ব এবং গয়না শিল্পের ছাতার অধীনে প্রচুর দক্ষতা পাওয়া যায়। অনেক বিশ্ববিদ্যালয় এবং জুনিয়র কলেজ তাদের চারুকলা পাঠ্যক্রমের একটি অংশ হিসাবে স্বর্ণকার, রৌপ্যশিল্পী এবং ধাতু শিল্পী তৈরির অফার করে।

সোনা
----

ইতিহাস
------

গ্যালারি
--------

* রেনেসাঁ যুগের স্বর্ণকারের দোকানরেনেসাঁ যুগের স্বর্ণকারের দোকান
* গোয়া, ভারতের, ১৬শ শতাব্দীর একজন ব্রাহ্মণ স্বর্ণকারগোয়া, ভারতের, ১৬শ শতাব্দীর একজন ব্রাহ্মণ স্বর্ণকার
* সেভিলের আর্টস এবং জনপ্রিয় কাস্টমস জাদুঘরে স্বর্ণকারের কর্মশালাসেভিলের আর্টস এবং জনপ্রিয় কাস্টমস জাদুঘরে স্বর্ণকারের কর্মশালা
* সুমাত্রার এক করো (ইন্দোনেশিয়া) স্বর্ণকার (প্রায় ১৯১৮)সুমাত্রার এক করো (ইন্দোনেশিয়া) স্বর্ণকার (প্রায় ১৯১৮)
* আচেহ, সুমাত্রা, ইন্দোনেশিয়ায় ২০ শতকের গোড়ার দিকে স্বর্ণকারের দোকান।আচেহ, সুমাত্রা, ইন্দোনেশিয়ায় ২০ শতকের গোড়ার দিকে স্বর্ণকারের দোকান।

তথ্যসূত্র
---------

বহিঃসংযোগ
---------

* উইকিমিডিয়া কমন্সে স্বর্ণকার সম্পর্কিত মিডিয়া দেখুন।
**ভি স্পোর্ট গল্ফ** হল একটি প্যান-নর্ডিক টেলিভিশন চ্যানেল যা গলফ টুর্নামেন্ট এবং গলফ-সম্পর্কিত অনুষ্ঠান সম্প্রচারের জন্য নিবেদিত।

ইউএস পিজিএ ট্যুর, পিজিএ ইউরোপিয়ান ট্যুর, ইউরোপিয়ান চ্যালেঞ্জ ট্যুর, ইউরোপিয়ান সিনিয়র ট্যুর, স্ক্যান্ডিনেভিয়ান মাস্টার্স, রাইডার কাপ, ওয়ার্ল্ড গলফ চ্যাম্পিয়নশিপ, সেভ ট্রফি, অস্ট্রেলিয়ান ট্যুর এবং সাউদার্ন আফ্রিকা ট্যুর, সানশাইন ট্যুরের মতো গলফ টুর্নামেন্টের লাইভ সম্প্রচারের জন্য এমটিজি অনেক রাইটস অর্জন করার পর ২০০৭ এর জানুয়ারিতে চ্যানেলটি চালু করা হয়। ভায়্যাস্যাট স্পোর্ট ২৪-এর জন্য যে স্থানটি ব্যবহার করা হতো তা ভায়াস্যাট গলফ নিয়ে নেয়। ভায়াস্যাট স্পোর্ট ১ এবং স্পোর্টএন-এ সম্প্রচারিত গল্ফ টুর্নামেন্টগুলি ভায়াস্যাট গল্ফে স্থানান্তরিত করা হয়েছে।

২০২০ সালে, চ্যানেলটির নতুন নামকরণ করা হয় ভি স্পোর্ট গল্ফ।

তথ্যসূত্র
---------

1. ↑  "MTG EXTENDS AND ACQUIRES GOLF RIGHTS AND LAUNCHES DEDICATED GOLF CHANNEL"। Cision Wire। ২০০৬-১২-২০। সংগ্রহের তারিখ ২০০৮-১০-২৯।

বহিঃসংযোগ
---------

* ভায়াস্যাট গলফ (নরওয়েজীয় ভাষায়)
* ভায়াস্যাট গলফ (সুইডীয় ভাষায়)
সেরোটোনিন নিউরোট্রান্সমিটার যা এসএসআরআই-এর কর্ম প্রক্রিয়ার সাথে জড়িত।
**সিলেক্টিভ সেরোটোনিন রিআপটেক ইনহিবিটর (SSRI)** হচ্ছে বহুল ব্যবহৃত এন্টিডিপ্রেসান্ট [en] ড্রাগের একটি শ্রেণী যেটি মূলত বিষণ্ণতা ও উদ্বেগ কমানোর জন্য ব্যবহৃত হয়।

চিকিৎসাক্ষেত্রে SSRI-সমুহের ব্যবহার
-----------------------------------

SSRI-সমুহ বিষণ্ণতা ও অন্যান্য মানসিক রোগের চিকিৎসার প্রথম স্তরে কার্যকর, নিরাপদ ও সহনযোগ্য হওয়ায় বহুল ব্যবহৃত হয়। সাধারণত নিম্নে উল্লিখিত রোগের প্রাসঙ্গে SSRI বিহিত করা হয়ে থাকেঃ

* গুরুতর বিষাদজনিত ব্যাধি
* সাধারণ, সামাজিক ও আতঙ্কগত উদ্বেগমূলক ব্যাধি
* বুলিমিয়া নার্ভোসা [en]
* দ্বিপ্রান্তিক ব্যাধি
* আবেশিক অনুকর্ষী ব্যাধি
* দুর্ঘটনা পরবর্তী মানসিক বৈকল্য

SSRI শ্রেণীর ঔষধের ব্যবহার উভয় শিশু ও প্রাপ্তবয়স্কদের ক্ষেত্রে গৃহিত।

উল্লেখ্য যে অন্যান্য রোগের প্রাসঙ্গে SSRI-সমুহ বিহিত করা হলেও বিশেষভাবে বিষণ্ণতার (Depression) চিকিৎসার জন্য এই ঔষধকে বিশেষ চোখ দেওয়া হয়। এই ঔষধকতক মাঝারি থেকে তীব্র বিষণ্ণতার (Depression) লক্ষণসমুহ প্রশমন করতে সর্বাধিক কার্যকর।

পার্শ্বপ্রতিক্রিয়া
-------------------

1. উত্তেজিত, নড়বড়ে বা উদ্বিগ্ন বোধ করা।
2. অসুস্থ অনুভব করা
3. বদহজম হওয়া।
4. ডাইরিয়া বা কোষ্ঠকাঠিন্য।
5. ক্ষুধা হ্রাস এবং ওজন হ্রাস।
6. মাথা ঘোরা
7. চোখে ঝাপসা দেখা
8. মুখ শুষ্ক হওয়া

কর্ম প্রক্রিয়া
---------------

SSRI মূলত প্রিসাইনাপটিক নিউরনে সেরোটোনিন ট্রান্সপোর্টার দ্বারা সেরোটোনিনের পুনঃশোষণে বাধা প্রদান করে। যার কারণে পোস্টসাইনাপটিক নিউরনে সেরোটোনিনের পরিমাণ বেঁড়ে যায়।
এসএসআরআই মূলত আমাদের ব্রেইনে সেরোটোনিনের পরিমাণ বাড়ানোর মাধ্যমে বিষণ্ণতাকে কমায়।

নির্দিষ্ট SSRI যৌগসমুহ
----------------------

সিলেক্টিভ সেরোটোনিন রিআপটেক ইনহিবিটার্স (SSRI) অন্তর্নিহিতভাবে আণবিক যৌগ নয়, কিন্তু একধরণের যৌগের *শ্রেণী*। এই শ্রেণীতে অন্তর্ভুক্ত কয়েকটি নির্দিষ্ট যৌগ যা বর্তমানে চিকিৎসা ব্যবস্থায় প্রায় সর্বব্যাপীভাবে ব্যবহৃত তার মধ্যে উল্ল্যেখযোগ্যঃ

1. সাইটালোপ্রাম [en]
2. ইসিটালোপ্রাম [en]
3. ফ্লুওক্সেটিন
4. ফ্লুভোক্সো-আমাইন [en]
5. পারোক্সেটিন [en]
6. সেট্রালিন [en]
7. ভিলাযোডোন [en]

তথ্যসূত্র
---------

1. 1 2 3 4  Care, United We (২০২২-১২-০৮)। "এসএসআরআই, এসএনআরআই এবং এসএসআরআই: এই অ্যান্টিডিপ্রেসেন্টসগুলির কিছু সাধারণ পার্শ্ব প্রতিক্রিয়া"। *United We Care | A Super App for Mental Wellness*। সংগ্রহের তারিখ ২০২৩-০১-০৪।
2. ↑  *সিলেক্টিভ সেরোটোনিন রিআপটেক ইনহিবিটার্স*। *StatPearls*। Treasure Island (FL): StatPearls Publishing। ২০২৩-০২-১২। সংগ্রহের তারিখ ২০২৩-০৫-১৭।
3. ↑  Research, Center for Drug Evaluation and (২০১৮-১১-০৩)। "Selective Serotonin Reuptake Inhibitors (SSRIs) Information"। *FDA* (ইংরেজি ভাষায়)।

উৎস
---
একজন নারীর গর্ভে অন্য দম্পতির সন্তান ধারণের পদ্ধতিকে '**সারোগেসি'** বলে। ইন ভিট্রো ফার্টিলাইজেশন পদ্ধতিতে নারীদেহ হতে ডিম্বাণু ও পুরুষ দেহ হতে শুক্রাণু দেহের বাইরে টেস্টটিউবে নিষিক্ত করে তা সারোগেট নারীর গর্ভাশয়ে প্রতিস্থাপন করা হয়।

আধুনিক সারোগেসি প্রক্রিয়ায় সন্তান জন্ম দিচ্ছেন‌ একজন সারোগেট
সারোগেসি ব্যবস্থা তখনই একটি দম্পতি করতে পারে যখন কোন স্ত্রী গর্ভধারণে অক্ষম, গর্ভধারণ ঝুঁকিপূর্ণ অথবা যখন একজন অবিবাহিত পুরুষ বা নারী বা সমকামী দম্পতি সন্তান নিতে চান। সারোগেসি শব্দের অর্থ হল গর্ভাশয় ভাড়া।সারোগেসি একটি আধুনিক প্রজনন ব্যবস্থা।

পদ্ধতি
------

সারোগেসি দুটি পদ্ধতি করা হয়। একটি হচ্ছে প্রথাগত সারোগেসি এবং অন্যটি হচ্ছে আধুনিক সারোগেসি।

### প্রথাগত সারোগেসি

প্রথাগত সারোগেসি (আংশিক সারোগেসি বা প্রাকৃতিক বা সরাসরি সারোগেসি নামেও পরিচিত) হল এমন একটি পদ্ধতি যেখানে সারোগেটের ডিম্বাণু যৌনমিলনের মাধ্যমে পিতার বা দাতার শুক্রাণু দ্বারা নিষিক্ত হয়।

### আধুনিক সারোগেসি

ইন ভিট্রো ফার্টিলাইজেশন প্রক্রিয়ায় আধুনিক সারগেসি হয়।প্রথম ১৯৮৬ সালের এপ্রিল মাসে এটি সফল ভাবে সম্পন্ন হয়েছিল। ইন ভিট্রো ফার্টিলাইজেশন (আইভিএফ) প্রযুক্তির দ্বারা সৃষ্ট একটি ভ্রূণ একটি সারোগেটে রোপণ করা হয়।

তথ্যসূত্র
---------

1. ↑
2. ↑
3. 1 2 3
**বনমালী তুমি পরজনমে হইয়ো রাধা** দীন শরৎ রচিত একটি জনপ্রিয় ভক্তিগীতি মূলক বাংলা সঙ্গীত। অনেকের মতে এটি রাধারমণ দত্ত রচনা করেছে। গানটির নির্মাণ কাল অজানা। ১৯৯২ সালে মুক্তিপ্রাপ্ত বাংলাদেশী বাংলা ভাষার রাধা কৃষ্ণ চলচ্চিত্রে এই গানটি ব্যবহার করা হয়। গানটিতে কণ্ঠ দিয়ে শ্রেষ্ঠ নারী কণ্ঠশিল্পী হিসেবে সাবিনা ইয়াসমিন জাতীয় চলচ্চিত্র পুরস্কার পান।

তাৎপর্য
-------

রাধা নিজের যাতনা কৃষ্ণকে অনুভব করানোর ইচ্ছের কথা প্রতিবিম্বিত হয়েছে বৈঞ্চব বাউল ও সাধক কবি রাধারমণ দত্ত দ্বারা রচিত এই ভক্তিগীতিতে। একথা বলা হয় যে সাহিত্যিক ও ধামালি গানের প্রবর্তক রাধারমণ দত্ত কৃষ্ণ বিরহের আকুতি ও না-পাওয়ার যন্ত্রনার কারণে সাধকে পরিণত হয়েছিলেন। তিনি কয়েক হাজার গান রচনা করেছিলেন, যার মধ্যে সেই বিরহ-বেদনা ফুটে উঠেছে বারংবার। নিজের হৃদয়ে যে ব্যাথা তিনি অনুভব করতেন, তার সাহায্যেই যেন তিনি রাধিকার মনের বেদনাকে তুলে ধরতে সক্ষম হতেন নিজের গানের মধ্যে। তেমনই একটি গান - "বনমালী গো"। এই গানে রাধা নিজে আগামী জন্মে কৃষ্ণরূপ ধারণের ইচ্ছে প্রকাশ করেছেন এবং চেয়েছেন যেন কৃষ্ণ রাধিকার জীবন পান। অভিমানী রাধারানী মনে করেছেন যে এইভাবেই হয়তো কৃষ্ণ অনুভব করতে পারবেন রাধার মনের বেদনা ও নারীজীবনের কলঙ্ক।

আধুনিক সংস্করণ
--------------

### রাধা কৃষ্ণ চলচ্চিত্রে

১৯৯২ সালে মুক্তিপ্রাপ্ত রাধা কৃষ্ণ চলচ্চিত্রে সাবিনা ইয়াসমিন এই গানটি গেয়ে জাতীয় চলচ্চিত্র পুরস্কার পান।

### নয়নের আলো চলচ্চিত্রে

১৯৯৮ সালের স্বপন সাহা পরিচালিত নয়নের আলো চলচ্চিত্রে গানটি ব্যবহার করা হয়।

বাংলা স্বরলিপি
--------------

২০১৯ সালের আশা অডিও লেভেলে জয়তী চক্রবর্তীর গাওয়া সংস্করণটির স্বরলিপি নিচে দেওয়া হলো:

তুমি আমারি মতন জ্বলিও জ্বলিও

বিরহ কুসুম হার গলেতে পরিও (x2)

তুমি যাইয়ো.. যমুনার ঘাটে

না মানি ননদীরও বাধা।

বনমালী তুমি পরজনমে হইয়ো রাধা

বনমালী তুমি পরজনমে হইয়ো রাধা।

তুমি আমারি মতন কান্দিও কান্দিও

কৃষ্ণ কৃষ্ণ নাম বদনে জপিও (x2)

তুমি বুঝিবে তখন.. নারীরও বেদন

রাধার ও প্রাণে কত ব্যথা।

বনমালী তুমি পরজনমে হইয়ো রাধা

বনমালী তুমি পরজনমে হইয়ো রাধা।

তুমি আমারি মতন মরিও মরিও

শ্যামও কলঙ্কের হার গলেতে পরিও (x2)

তুমি পুড়িও তখম.. আমারি মতন

বুকে লইয়া দুখের চিতা।

বনমালী তুমি পরজনমে হইয়ো রাধা

বনমালী তুমি পরজনমে হইয়ো রাধা।

ভাবিয়া সরোজ কয় ওহে কৃষ্ণপদ

প্রেমেরও মায়াডোরে আমারে বাঁন্ধিয়ো (x2)

আমি মরিয়া হইবো শ্রীনন্দের নন্দন..

তোমারে বানাবো আধা।

বনমালী তুমি পরজনমে হইয়ো রাধা

বনমালী তুমি পরজনমে হইয়ো রাধা।

তথ্যসূত্র
---------

1. ↑  Narayan (২০২১-০৯-২১)। "Bonomali Tumi Lyrics (বনমালী তুমি) | Jayati Chakraborty"। *Lyric8.com* (ইংরেজি ভাষায়)। সংগ্রহের তারিখ ২০২৩-০১-২১।
2. 1 2  "Bonomali (বনমালী) | Pousali Banerjee | Radharaman Dutta | SVF Devotional"।
3. ↑  Narayan (২০২১-০৯-২১)। "Bonomali Tumi Lyrics (বনমালী তুমি) | Jayati Chakraborty"। *Lyric8.com* (ইংরেজি ভাষায়)। সংগ্রহের তারিখ ২০২৩-০১-২১।
4. ↑  "Bonomali Tumi Lyrics (বনমালী তুমি) Jayati Chakraborty"। সংগ্রহের তারিখ ২০২৩-০১-২১।
ফেডারেল জাতীয় কাউন্সিলের অর্ধেক সদস্যকে নির্বাচিত করার জন্য ৩ অক্টোবর ২০১৫ তারিখে সংযুক্ত আরব আমিরাতে **সংসদীয় নির্বাচন** অনুষ্ঠিত হয়। নির্বাচনটি একটি ইলেক্টোরাল কলেজের মাধ্যমে হয়, যা ২০১১ সালের নির্বাচনে ১২৯,২৭৪ সদস্য থেকে ২০১৫ সালের নির্বাচনে ২২৪,২৭৯ সদস্যদের মধ্যে প্রসারিত হয়।

নির্বাচনী ব্যবস্থা
------------------

নির্বাচনের সময়, ৪০-সদস্যের ফেডারেল জাতীয় কাউন্সিলে ২০ জন পরোক্ষভাবে নির্বাচিত সদস্য এবং ২০ জন নিযুক্ত সদস্য ছিলেন। ২০ জন নির্বাচিত সদস্য সাতটি ইলেক্টোরাল কলেজ দ্বারা নির্বাচিত হন; আবুধাবি এবং দুবাইয়ের কলেজগুলি চারজন সদস্য নির্বাচিত করে, শারজাহ এবং রাস আল-খাইমার কলেজ তিনটি এবং আজমান, ফুজাইরাহ এবং উম্ম আল-কুওয়াইনের কলেজ দুটি নির্বাচিত করে। আমিরাতের প্রায় এক তৃতীয়াংশ নাগরিক (যারা নিজেরা দেশের জনসংখ্যার প্রায় ১২%) নির্বাচনী কলেজের সদস্য ছিলেন।

নির্বাচনী ব্যবস্থায় পরিবর্তনের পর, নির্বাচনগুলি একক অ-হস্তান্তরযোগ্য ভোট ব্যবহার করে অনুষ্ঠিত হয়, যার অর্থ ভোটাররা তাদের আমিরাতে শুধুমাত্র একজন প্রার্থীকে ভোট দিতে পারে, আসন সংখ্যা নির্বিশেষে। প্রথমবারের মতো বিদেশে ভোট দেওয়ার অনুমতি দেওয়া হয়। 

নির্বাচনের দিনে, দেশব্যাপী ৩৬টি ভোটিং কেন্দ্র খোলা হয়েছিল, যার মধ্যে নয়টি ২৮-৩০ সেপ্টেম্বর প্রাথমিক ভোটের জন্য খোলা হয়। বিদেশী ভোটাররা ২০-২১ সেপ্টেম্বর সংযুক্ত আরব আমিরাত দূতাবাসের ৯৪টি ভোট কেন্দ্রে প্রথমবারের মতো তাদের ভোট দিতে সক্ষম হয়। মোট ৭৯,১৫৭ জন ভোটার তাদের ভোট দেন, যা ৩৫.২৯% ভোটদান নিশ্চিত করে।

প্রচারণা
--------

মোট ৩৩০ জন প্রার্থী নির্বাচনে প্রতিদ্বন্দ্বিতা করেছেন, যার মধ্যে ২৫২ জন পুরুষ এবং ৭৮ জন মহিলা।  ৬ থেকে ৩০ সেপ্টেম্বরের মধ্যে প্রচারণার অনুমতি দেওয়া হয়।

ফলাফল
-----

বিশ জন নির্বাচিত সদস্যের মধ্যে ১৯ জন পুরুষ এবং শুধুমাত্র একজন মহিলা,  নামা আল শারহান, যিনি রাস আল-খাইমাহতে নির্বাচিত হয়েছিলেন। ভোটারের উপস্থিতি ছিল ৩৫%, যা ২০১১ সালের নির্বাচনে ২৬% থেকে বেশি, এবং উম্ম আল-কুওয়াইনে ৭০% থেকে দুবাইতে ২২.১% পর্যন্ত ছিল।

| দল | ভোট | % | আসন |
| --- | --- | --- | --- |
|  | স্বতন্ত্র |  | ২০ |
| মোট |  | ২০ |
|  |
| মোট ভোট | ৭৯,১৫৭ | – |  |
| নিবন্ধিত ভোটার/ভোটদান | ২,২৪,২৭৯ | ৩৫.২৯ |  |
| উৎস: IPU |

তথ্যসূত্র
---------

1. ↑  UAE set for FNC election Khaleej Times, 2 October 2015
2. 1 2  Electoral system IPU
3. ↑  Voting is a privilege that I intend to exercise wisely The National, 1 October 2015
4. ↑  Last elections IPU
5. ↑  Federal National Council Elections 2015 MFNCA, 2015
6. ↑  "79,157ألف ناخب يشاركون في انتخابات المجلس الوطني الاتحادي بنسبة بلغت 35.29"। *UAE National Electoral Commission, 3 October 2015*। ২২ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২২।
7. ↑  Breakdown: 2015 FNC election results The National, 5 October 2015
8. ↑  When and how FNC elections will be held Emirates 24/7, 5 June 2015
9. ↑  Last elections IPU
10. ↑  National Elections Committee: voter turnout reasonable considering ‘lack of pressure’ in UAE The National, 4 October 2015
থার্মোফ্লাস্ককোনো বস্তুকে একই উষ্ণতায় অনেক্ষণ রেখে দিতে চাইলে আমরা ওই বস্তুকে **থার্মোফ্লাস্ক** এ রাখি। এই ফ্লাস্ক এ ঠান্ডা পানীয় থাকলে যেমন অনেক্ষণ ঠান্ডা থাকে, তেমনই গরম জল রাখলে সেই জল অনেক্ষণ গরম থাকে।

আবিষ্কারক
---------

ব্রিটিশ বিজ্ঞানী স্যার জেমস ডিওয়ার (JAMES DEWAR) এই ফ্লাস্ক উদ্ভাবন করেন।

ওপর নাম
-------

থার্মোফ্লাস্ক ওপর নাম ডিওয়ার ফ্লাস্ক।

গঠন
---

এটি দুই দেয়াল বিশিষ্ট একটি কাচের পাত্র। ভেতরের দেয়ালের বাইরের তলে এবং বাইরের দেয়ালের ভেতরের তলে রুপাের প্রলেপ দেওয়া থাকে। ফলে দেয়াল দুটি চকচকে হয়। দেয়ালদুটির মাঝখানে যতদূর সম্ভব কম ভরের বায়ু রাখা হয়। ফ্লাস্কটির মুখ একটি কুপরিবাহী পদার্থের (যেমন- কর্ক বা পলিথিন) তৈরি ছিপি দিয়ে বন্ধ করা হয়। যাতে সহজে না ভাঙে তার জন্য পাত্রটিকে স্প্রিং এর উপর বসিয়ে একটি ধাতব বা প্লাস্টিকের পাত্রের মধ্যে রাখা হয়। এই পাত্র ও কাচের পাত্রের মাঝের অংশ ফেল্ট, তুলাে, গ্লাসউল ইত্যাদি কুপরিবাহী পদার্থ দিয়ে ভরতি থাকে।

কার্যনীতি
---------

পাত্রের কাচ তাপের কুপরিবাহী। পাত্রটির খােলা মুখের ছিপিও তাপের কুপরিবাহী। পাত্রটির কাচ দিয়ে তৈরি অংশটির চারপাশ কুপরিবাহী পদার্থ দিয়ে ঘেরা। ফলে পরিবহনের সাহায্যে তাপ সঞ্চালন ব্যাহত হয়। আবার দুই দেয়ালের মাঝখান প্রায় বায়ুশূন্য থাকায় পরিবহন ও পরিচলন পদ্ধতিতে পাত্রটির বাইরের তাপ ভেতরে এবং ভেতরের তাপ বাইরে যেতে পারে না। বিকিরণ প্রক্রিয়ায় বাইরের থেকে তাপ ভেতরে। প্রবেশ করার সময় প্রথম দেওয়াল দ্বারা প্রতিফলিত হয়ে ফিরে যায়। ভেতর থেকে বাইরে যাবার সময় দুই দেয়ালের চকচকে পৃষ্ঠের জন্য পাত্রের ভেতর থেকে তাপ প্রতিফলিত হয়ে পাত্রের মধ্যেই ফিরে যায়। তাপের বিকিরণ অনেক কম হয়। এখানে তাপের এই আচরণ আলাের প্রতিফলন ধর্মের মতাে। এভাবে তাপ সঞ্চালনের সমস্ত প্রক্রিয়াই ব্যাহত হয়। ফলে অনেকক্ষণ ধরে ফ্লাস্কে শীতল বস্তু শীতল ও উষ্ণ বস্তু উষ্ণ থাকে।
**লাইটহাউস খ্রিস্টান স্কুল** আইডাহোর টুইন ফলসে অবস্থিত একটি বেসরকারী খ্রিস্টান স্কুল। লাইটহাউস খ্রিস্টান স্কুলটিতে মধ্যমিক ও উচ্চ-মাধ্যমিক স্কুল অ্যাসোসিয়েশন অফ ক্রিশ্চিয়ান স্কুল ইন্টারন্যাশনাল (এসিএসআই), নর্থওয়েস্ট অ্যাসোসিয়েটেড স্কুল (এনএএএস) এবং আইডাহোর রাজ্যের সরকারের কর্তৃক পুরোপুরি স্বীকৃত। লাইটহাউস খ্রিস্টান স্কুল নিজেকে একটি বাইবেল-সংহত প্রশিক্ষণ প্রোগ্রাম সহ *শির্ষ বিদ্যালয়* হিসাবে বর্ণনা করে।

খেলাধুলা
--------

লাইটহাউস খ্রিস্টান স্কুলকে আইডাহো হাই স্কুল অ্যাক্টিভিটিস অ্যাসোসিয়েশন ক্রীড়াবিদ এবং একাডেমিক কৃতিত্বের জন্য*স্কুল অব এক্সিলেন্স* স্বীকৃতি দিয়েছে। ২০১১ এবং ২০১৪ সালে লাইটহাউস ওয়ান-এ ডিলে ফুটবলে সমগ্র রাজ্য প্রথম হয়েছিল। লেডি লায়ন্স ২০১২, ২০১৩ এবং ২০১৪ সালে ভলিবলে রাজ্য চ্যাম্পিয়নশিপ জিতেছিল। লাইটহাউস বয়েজ ২০১৪ সালে ট্র্যাক ওয়ান-এ চ্যাম্পিয়নশিপ জিতেছিল।

তথ্যসূত্র
---------

1. ↑  "The History of Our School"। Lighthouse Christian School। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Archived copy"। ২০১৪-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৪-০৭-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Lighthouse Christian Dominates 1A Field| May 21, 2014
**নেবুলা** ছিল ভারতের সিকিম রাজ্যের একটি রাজনৈতিক দল। নেবুলার অর্থ **নেপালি ভুটিয়া লেপচা**, যা রাজ্যের তিনটি বৃহত্তম জাতিগোষ্ঠী।

১৯৯৯ সালে সিকিমের প্রাক্তন উপ-মুখ্যমন্ত্রী পিটি লাকসামকে সিকিম ডেমোক্রেটিক ফ্রন্ট থেকে বহিষ্কার করার সময় নেবুলা প্রতিষ্ঠিত হয়েছিল। নেবুলা ২০০৪ সালে সিকিম ইউনাইটেড ডেমোক্রেটিক অ্যালায়েন্সে (এসইউডিএ) যোগদান করে। Lucksom SUDA-এর অ্যাড-হক কমিটিতে নেবুলার প্রতিনিধিত্ব করেছিল।

SWLADENLA প্রথম "NeBuLa" শব্দটি তৈরি করেছিলেন। তিনি নেপালি, ভুটিয়া এবং লেপচাদের মধ্যে সাম্প্রদায়িক সম্প্রীতি নিয়েও উদ্বিগ্ন ছিলেন। তৎকালীন দার্জিলিংয়ের সংশ্লিষ্ট নাগরিকের পরামর্শে, তিনি ১৯৩৪ সালে হিল পিপলস সোশ্যাল ইউনিয়ন নামে একটি ইউনিয়ন গঠন করতে সক্ষম হন। পরে ইউনিয়নটি "নেবুলা" নীতিবাক্যের জন্য বিখ্যাত ছিল।

২০১৩ সালে, নেবুলা তৃণমূল কংগ্রেসের সাথে একীভূত হয়।

আরো দেখুন
---------

* ভুটিয়া-লেপচা

তথ্যসূত্র
---------

1. ↑  "SDF expels ex-Deputy CM"। *The Tribune*। India। PTI। ৬ জানুয়ারি ১৯৯৯। সংগ্রহের তারিখ ৩০ আগস্ট ২০১৯।
2. ↑  *The Telegraph*. *Consensus cry on seat share*
3. 1 2  *Indian Express*. *Cong, BJP join hands to fight for Sikkim rights*
**জামিনপুর** পশ্চিম বাংলাদেশের চাঁপাই নবাবগঞ্জ জেলার শিবগঞ্জ উপজেলা বিনোদপুর ইউনিয়নের একটি গ্রাম। এটি মোনাকাশা থেকে ৭ কিলোমিটার (৪.৩ মা) এবং ভারতের সীমান্তের কাছাকাছি।

আকিমউদ্দীন গ্রেন্থাগার
----------------------

আকিমুদ্দিন গ্রন্থাগার ২০০৮ সালের ৪ মে প্রতিষ্ঠিত একটি গ্রন্থাগার যেটি আকিমুদ্দিন (১৮৯৮-১৯৭৬) নামে উচ্চমাধ্যমিক শিক্ষিত একজন শিক্ষকের সম্মাননায় নামকরণ করে হয়েছিল। আকিমুদ্দিন গ্রন্থঘড়ের একটি জ্ঞান 'জ্ঞান হল প্রবেশ' রয়েছে ' এটিতে ৫০০ টিরও বেশি বই এবং অন্যান্য সরঞ্জাম ও সংবাদপত্র রয়েছে। আকিমুদ্দিন গ্রন্থাগার ২২ জুলাই ২০০৯ সূর্যগ্রহণ পর্যবেক্ষণের জন্য তিনটি ক্যাম্পের ব্যবস্থা করেছিল। এটিতে বিজ্ঞান লেখক ও বিজ্ঞান সমালোচক জাহাঙ্গীর আলম সুরের নেতৃত্বে একটি দল রয়েছে। দলটি বিজ্ঞানের উপর অনেক প্রোগ্রামের ব্যবস্থা করে। ইসলামী বিশ্ববিদ্যালয়, কুষ্টিয়ায় ২০ আগস্ট ২০০৯-এ এটি একটি প্রোগ্রাম 'ল্যাভোসিয়ারের উপর একটি বিজ্ঞান আলোচনা এবং একটি বিজ্ঞান বক্তৃতা, *জ্ঞান প্রবেশ*' আয়োজন করে। বরিশালের বেল পার্কে বিআরবি ক্যাবল ইন্ডাস্ট্রিজ লিমিটেডের সহায়তায় "মোট সূর্যগ্রহণ পর্যবেক্ষণ কমিটি", চাঁপাইনবাবগঞ্জের আকিমুদ্দিন গ্রন্থাগার, সৈয়দপুর ও গাজীপুরের বিজ্ঞান ও প্রযুক্তি বিশ্ববিদ্যালয় ক্যাম্পাস, জাহাঙ্গীরনগর বিশ্ববিদ্যালয় এবং আরজ আলী মাতুব্বর গ্রন্থাগারে পর্যবেক্ষণ ক্যাম্প স্থাপন করেছে।

আকিমুদ্দিন স্যার
----------------

আকিমউদ্দিন ১৯৫৮ সালে প্রথমবারের মতো নিজের গ্রাম একটি বিদ্যালয়ের স্বপ্ন দেখেন এবং জামিনপুর প্রাথমিক বিদ্যালয় প্রতিষ্ঠা করেন। কালিমুদ্দিনের সাথে ১৯৭৩ সাল পর্যন্ত শিক্ষকতা চালিয়ে যান। তিনি ১৮৯৮ সালে ভারতের মালদহের ডুইসোটোবিঘিতে জন্মগ্রহণ করেন। ১৯৪৭ সালের ১৫ আগস্ট তিনি পূর্ববাংলার জামিনপুরে এসেছিলেন। তিনি একাত্তরের মুক্তিযুদ্ধ দেখেছিলেন এবং তিনি ১৯৭৬ সালে মারা যান।

শিক্ষা
------

জামিনপুরে একটি প্রাথমিক বিদ্যালয় এবং একটি দাখিল মাদ্রাসা রয়েছে।

### জামিনপুর প্রাথমিক বিদ্যালয়

আবুল মরল এবং তার দুই বন্ধু ১৯৫৮ সালে একটি প্রাথমিক বিদ্যালয় তৈরির স্বপ্ন দেখেছিলেন। ১৯৬২ সালে উম্মেদ আলী ৫৬ সোটোকের একটি অঞ্চল দিয়ে সেখানে বিদ্যালয় তৈরির ব্যবস্থা করেন। এভাবেই জামিনপুর মাধ্যমিক বিদ্যালয় প্রতিষ্ঠিত হয়। ১৯৭৩ সালে স্কুলটি সরকারের অধীনে চলেছিল। 

### জামিনপুর হরজ আলী দাখিল মাদ্রাসা

প্রয়াত হরজ আলী ২০০১ সালে মাদ্রাসাটি প্রতিষ্ঠা করেন। এসএসসি পর্যায়ে কেবল মানবিক বিষয়ে পড়ানো হয়। মোঃ সাদিকুল ইসলাম একমাত্র বিএসসি শিক্ষক। মাদ্রাসায় একটি কম্পিউটার কোর্স রয়েছে। জনাবা. ফরিদা কম্পিউটার শিক্ষার পদে নিয়োগপ্রাপ্ত। 

### উচ্চ বিদ্যালয

জামিনপুর গ্রামে কোনও মাধ্যমিক বিদ্যালয় নেই। স্কুল ও কলেজে অধ্যয়নের জন্য এই গ্রামের শিক্ষার্থীদের ভাঙ্গা রাস্তা দিয়ে গ্রাম থেকে চার কিলোমিটার দূরে পায়ে বা সাইকেল চালিয়ে যায়। 

*

তথ্যসূত্র
---------

1. ↑  "Population Census 2011: Chapai Nawabganj Table C-01" (পিডিএফ)। *Bangladesh Bureau of Statistics*। ১৩ নভেম্বর ২০১৪ তারিখে মূল (PDF) থেকে আর্কাইভ করা। সংগ্রহের তারিখ জুলাই ১১, ২০১৪।
2. ↑  "Thousands watch long solar eclipse"। *The Daily Star*। ২৩ জুলাই ২০০৯। ২৫ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০০৯।
3. ↑  "People watch century's last solar eclipse"। *bdnews.com*। সংগ্রহের তারিখ ২৩ জুলাই ২০০৯।
4. ↑  "People watch century's last solar eclipse"। *Bangladesh Today*। সংগ্রহের তারিখ ২৩ জুলাই ২০০৯।
5. ↑  "List of Institutions" (XLS)। *Ministry of Education*। সংগ্রহের তারিখ জুলাই ১৫, ২০১৪।
**আজাদ হিন্দ দল**  ভারতীয় স্বাধীনতা লীগের এক শাখা সংগঠন ছিল। দ্বিতীয় বিশ্বযুদ্ধের সময় আজাদ হিন্দ ফৌজ কর্তৃক ইম্ফল দখলের পর  বৃটিশ ভারতের প্রশাসনিকভার গ্রহণের নিমিত্ত এটি গঠিত হয়েছিল। সুভাষচন্দ্র বসু বৃটিশ ভারতে ইন্ডিয়ান সিভিল সার্ভিস তথা ভারতীয় প্রশাসনিক সেবার স্থানে ও পরিবর্তে এটি গড়েছিলেন এবং এটি সোভিয়েত ইউনিয়ন বা তৎকালীন ফ্যাসিস্ট রাষ্ট্রসমূহের একদলীয় রাজনৈতিক, আমলাতান্ত্রিক এবং নাগরিক প্রশাসনিক ব্যবস্থার মতো শাসন ব্যবস্থা প্রবর্তনের প্রাথমিক চিন্তা-ভাবনার মধ্যে ছিল। ১৯৪৪ খ্রিস্টাব্দের এপ্রিল ও মে মাসে ইউ গো অভিযানে আজাদ হিন্দ ফৌজ ইম্ফল ও কোহিমার আশেপাশের ছোট ছোট অঞ্চল দখল করলে আজাদ হিন্দ দলকে আজাদ হিন্দ বাহিনীর সাথে সে সমস্ত অঞ্চলে  প্রশাসনিক ও পুনর্বাসনের জন্য প্রেরণ করা হয়েছিল।

তথ্যসূত্র
---------

* এমএল হওনার .তিহাসিক জার্নাল, খণ্ড। 15, নং 1। (মার্।, 1972), পিপি। 187–190।
* উইলিয়াম গোল্ড মরহুম Colonপনিবেশিক ভারতে হিন্দু জাতীয়তাবাদ এবং রাজনীতির ভাষা। কেমব্রিজ স্টাডিজ ইন ইন্ডিয়ান হিস্ট্রি অ্যান্ড সোসাইটি (নং 11) .পি 256।
* পূর্ব এশিয়ার ভারতীয় জাতীয় সেনা । হিন্দুস্তান টাইমস
* ট্রিবিউন, চণ্ডীগড়।
* বক্তৃতা । ইওরোজবিপি.কম
কুলো দিয়ে দুর্গাপূজার মণ্ডপসজ্জা, কলকাতার বড়িশার একটি পূজামণ্ডপে
**কুলো** বা **কুলা** বড় সমতল তলাওয়ালা চ্যাপ্টা পাত্র যার একটি দিকের কানা খোলা। আকৃতি অনেকটা ইংরেজি অক্ষর D-এর মত। বক্র দিকটি উঁচু কানাওয়ালা। সোজা দিকটি কানা ছাড়া। এর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে পাছড়ানো হয়। তবে কুলো আর নানান কাজেও ব্যবহার হয়। যেমন মাটি থেকে আবর্জনা সংগ্রহ করা বা শস্যাদি ঝাড়বার  কাজে ব্যবহার করা যায়। কুলো ভেঙ্গে গেলে তাকে খাদ্য শস্য বাছবার কাজের বদলে এইসব কাজে ব্যবহার করা হয়, তাই থেকে "ছাই ফেলতে ভাঙা কুলা" বাগধারাটি এসেছে।

চাল পাছড়ানো
------------

কুলোর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে কুলোর কিনারার বক্র অংশটি ধরে উপর নিচে ঝাঁকানো হয়। ফলে কানাবিহীন অংশটি, যা ধরে থাকা অংশ থেকে সবচেয়ে দূরে থাকে, সেই অংশের গতি সবচেয়ে বেশি হয়। চাল ও খোসার মিশ্রণ একবার হাওয়ায় লুফলে ভারী চাল তারাতাড়ি নিচে পড়ে, কিন্তু হাল্কা ধানের খোসা বাতাসের রোধের ফলে ধীরে পরে ও চালের উপরে আলাদা স্তর তৈরি করে যা সহজেই আলাদা করে কানাবিহীন অংশ দিয়ে ফেলে দেওয়া যায়।

নানাবিধ ব্যবহার
---------------

কুলা ধান ভান্তে ব্যবহৃত হলেও এর নানাবিধ ব্যবহার রয়েছে।
যেমনঃ

গায়ে হলুদ এঃ সাধারনত বিবাহ অনুষ্ঠানের আগে বাঙ্গালী রীতিতে বর ও কনের বাড়ীতে গায়ে হলুদ অনুষ্ঠান হয় এবং সেখানে কুলার উপস্থিতি লক্ষনীয়।
কুলা দিয়ে ধান ঝাড়ার কাজেও ব্যবহার করা হয়।

চিত্রশালা
---------

* একটি কুলার ছবি, বৈশাখী মেলা, সোহরাওয়ার্দী উদ্যান, ঢাকা। ২০১৪.একটি কুলার ছবি, বৈশাখী মেলা, সোহরাওয়ার্দী উদ্যান, ঢাকা। ২০১৪.

তথ্যসূত্র
---------

1. ↑  "কুলো"। *www.kalerkantho.com*। ২০২১-০২-২১। সংগ্রহের তারিখ ২০২৩-০৮-১৮।
2. ↑  "কুলো – বাংলা অভিধান"। সংগ্রহের তারিখ ২০২৩-০৮-১৮।
**উইলিয়াম ব্যাটিন** (২৫ জানুয়ারি ১৭৬৫ – ৫ সেপ্টেম্বর ১৮৩৬), ছিলেন বহু আইনি অফিসের পদস্থ ইংরেজ কর্মকর্তা এবং কবি।

জীবন
----

পূর্ব মর্ডান, সাসেক্সে ২৫ জানুয়ারী ১৭৬৫ সালে ব্যাটিনের জন্ম হয়েছিল। তাঁর মায়ের পরিবারের মাধ্যমে, তিনি ব্রের ব্যারন জমিদারির উত্তরাধিকারী ছিলেন, তবে তিনি কখনও প্রকাশ্যে তাঁর দাবিতে আবেদন করেননি। তিনি ১৭৭৪ সালে ট্রিনিটি কলেজ, কেমব্রিজ-এ পড়াশোনা করেন, তবে পরে ট্রিনিটি হল, কেমব্রিজ-এ চলে যান, সেখানে তিনি সম্ভবত খুব কম বয়সে ফেলোশিপ পেয়েছিলেন বলে মনে করা হয়; তিনি ১৭৮০ সালে এলএলবি ডিগ্রি নেন, এবং ১৭৮৫ সালে এলএলডিডি ডিগ্রি নেন।

১৭৮৫ খ্রিস্টাব্দের ৩ নভেম্বর তিনি লন্ডনের কলেজ অফ ডক্তর অফ ল-এর ভর্তি হন এবং দ্রুতই তিনি ক্লিষ্টিয়াস্টিকাল এবং অ্যাডমিরাল্টি আদালতে একটি বৃহত্তর অফিস পাওয়া নিশ্চিত করেন। ১৮১২ সাল থেকে ১৮২৭ সাল পর্যন্ত তিনি প্রাইভির চেম্বারের ভদ্রলোকদের একজন ছিলেন। কথিত আছে যে তিনি ওয়েলসের রাজপুত্রের সময় রাজার সাথে ঘনিষ্ঠভাবে জীবনযাপন করেছিলেন এবং রাজকুমার এবং তাঁর পিতার মধ্যে ঝগড়া মিটিয়েছিলেন বলে তিনি কৃতিত্ব পেয়েছিলেন। তিনি বহু বছর ধরে ব্যাটিন অ্যাডমিরাল্টির উচ্চ আদালতে অ্যাডভোকেট-জেনারেল ছিলেন এবং লিংকন ধর্মপ্রদেশের চ্যান্সেলর ছিলেন; এছাড়াও তিনি বেশ কয়েকটি ছোট ছোট আইনি অফিসেও কাজ করেছিলেন। ১৭৯৭ সালের ১ জুন তিনি রয়্যাল সোসাইটির সহযোগী নির্বাচিত হয়েছিলেন।

তার বৃদ্ধ বয়সে তিনি অনেক মজাদার অভ্যাস গড়ে তুলেন, এবং তিনি তার পেশার কারণে অনেক সম্পদ অর্জন করা সত্ত্বেও দারিদ্র্যের মধ্যে জীবনযাপন করেছিলেন। ১৮৩৬ সালের ৫ সেপ্টেম্বর তিনি মারা যান এবং তাঁর নিজের নির্দেশ অনুসারে, তাঁকে পাঁচ দিন পরে সাউথওয়ার্কের সেন্ট জর্জ শহীদ গির্জায় অত্যন্ত গোপনীয়তার সাথে সমাধিস্থ করা হয়।

১৮২২ সালে ব্যাটিন একটি নাটকীয় কবিতা প্রকাশ করেছিল, যার শিরোনাম ছিল 'এনাদার কাইন: এ মিস্ট্রি (*আরেকটি কাইন: একটি রহস্য*)।

তথ্যসূত্র
---------

1. ↑  "Battine, William (BTN774W)"। *A Cambridge Alumni Database*। কেমব্রিজ বিশ্ববিদ্যালয়। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Library and Archive Catalogue"। Royal Society। সংগ্রহের তারিখ ২০১২-০৩-১৫। [*স্থায়ীভাবে অকার্যকর সংযোগ*]

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
| অন্যান্য | 
* ট্রোভ (অস্ট্রেলিয়া)
	+ ১

 |
**টেরি ইগলটন** (জন্ম ২২ ফেব্রুয়ারি, ১৯৪৩) একজন ব্রিটিশ সাহিত্য তাত্ত্বিক, সমালোচক এবং বুদ্ধিজীবী। তিনি বর্তমানে ল্যাঙ্কস্টার বিশ্ববিদ্যালয়ের ইংরেজি সাহিত্যে বিশিষ্ট অধ্যাপক।

ইগলটন ৪০টিরও বেশি বই প্রকাশ করেছেন, তবে *সাহিত্য তত্ত্ব: একটি ভূমিকা* (১৯৮৩) এর জন্য সর্বাধিক পরিচিত, যা ৭৫০,০০০ কপি বিক্রি হয়েছিল।

প্রথম জীবন
----------

টেরি ইগলটনের জন্ম হয় ১৯৪৩ সালের ২২ ফেব্রুয়ারি। তার জন্ম হয় ইংল্যান্ডের স্যালফর্ডে, একটি শ্রমিক শ্রেণীর আইরিশ ক্যাথলিক পরিবারে। তার বাবা ফ্রান্সিস পল ইগলটন, মা রোজালিন।

পড়াশোনা ও পেশা
---------------

তিনি স্যালফর্ডের একটি রোমান ক্যাথলিক গ্রামার স্কুলে - দে লা সালে কলেজে শিক্ষিত হয়েছিলেন। ১৯৬১ সালে তিনি ট্রিনিটি কলেজে ইংরেজি বিষয় নিয়ে ভর্তি হন। এখান থেকে তিনি জিসাস কলেজ, কেমব্রিজে যান, ১৯৬৪ সালে স্নাতকত্ব লাভ করে। কেমব্রিজে তিনি জুনিয়র গবেষণা ফেলো এবং ডক্টরাল স্টুডেন্ট হিসেবে ছিলেন। তিনি অষ্টদশ শতকের পরে, কলেজের কনিষ্ঠতম ফেলো হয়েছিলেন। ১৯৬৯ সালে তিনি অক্সফোর্ড বিশ্ববিদ্যালয়তে পড়াতে যান। অক্সফোর্ডে তিনি একটি মূলগত গ্রুপ গড়ে তোলেন। বর্তমানে তিনি ল্যানকেসটার বিশ্ববিদ্যালয়ের ইংরেজি সাহিত্যের অধ্যাপক হিসাবে কাজ করছেন।

প্রকাশনা
--------

সাহিত্যতাত্ত্বিক, সমালোচক ও বুদ্ধিজীবী ইগলটন চল্লিশের অধিক বই লিখেছেন। পোস্টমডার্নিজমের অন্যতম পর্যালোচক হিসেবে বিশ্বব্যাপী তার খ্যাতি রয়েছে। তার সবচেয়ে উল্লেখযোগ্য ও জনপ্রিয় বই *লিটারারি থিওরি: এন ইন্ট্রোডাকশন* (১৯৮৩) যা প্রায় সাড়ে সাতলাখ কপি বিক্রি হয়েছে। তার অন্যান্য বইয়ের মধ্যে *দি ইডিওলজি অফ এস্থেটিক* (১৯৯০), *দি ইলিউশন অফ পোস্টমডার্নিজম* (১৯৯৬)।

তার মার্কসবাদ ও সাহিত্য সমালোচনা (১৯৭৬) (মার্ক্সিজম এন্ড লিটারারি ক্রিটিসিজম) বাংলা ভাষাভাষী পাঠকদের কাছে পরিচিত।

তথ্যসূত্র
---------

1. 1 2  "Prof Terry Eagleton profile, *Debrett's People of Today*, FBA Profile"। ২৪ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৮।
2. ↑  T. Eagleton, *Ideology: An Introduction* (1991), pg. 131.
3. 1 2 3 4  James Smith (২০১৩)। *Terry Eagleton*। Wiley। আইএসবিএন 978-0-7456-5795-0।
4. ↑  James Smith (২০১৩)। *Terry Eagleton*। John Wiley & Sons। আইএসবিএন 978-0-7456-5795-0।
5. ↑  "A theoretical blow for democracy"। ৩১ মে ২০০১। সংগ্রহের তারিখ ২৯ জুন ২০১৬।
6. 1 2 3  ইগলটন, টেরি (২০১৭)। *মার্কস ও মুক্তি*। ঢাকা: সংহতি। আইএসবিএন 978 984 888 269 6।
***অ্যামেরিকান গ্যাংস্টার*** (ইংরেজি ভাষায়: American Gangster) একাডেমি পুরস্কার ও গোল্ডেন গ্লোব মনোনীত মার্কিন অপরাধ চলচ্চিত্র। স্টিভেন জেইলিয়ানের রচনা ও রিডলি স্কটের পরিচালনায় নির্মীত এই ছবিটি ২০০৭ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন ও রাসেল ক্রো। সিনেমাটি সত্য কাহিনীর উপর ভিত্তি করে নির্মীত।

কাহিনী সূত্র
------------

ফ্র্যাংক লুকাস (ডেনজেল ওয়াশিংটন) নিউ ইয়র্ক সিটির বিখ্যাত মব বস *এল্‌সওয়ার্থ বাম্পি জনসন*-এর ড্রাইভার ও ডান হাত ছিল। তার সামনেই বাম্পি মারা যায়। বাম্পির মৃত্যুর পর নিজের পথ তৈরি করা শুরু করে লুকাস। এক্ষেত্রে সে ভিয়েতনাম যুদ্ধের সুযোগ নেয়। থাইল্যান্ডে অবস্থানকারী এক মার্কিন সৈনিক তার কাজিন। এই কাজিনের সহায়তায় সে ভিয়েতনাম থেকে বিপুল পরিমাণ হেরোইন থাইল্যান্ড হয়ে সরাসরি আমেরিকায় নিয়ে আসে। মার্কিন সামরিক উড়োজাহাজে করেই এগুলো আসে, দুর্নীতিগ্রস্ত সৈনিকদের সহায়তায়। এর মাধ্যশে সে নিউ ইয়র্ক সিটির অন্যতম প্রভাবশালী মব বস হয়ে উঠে। এর আগে কোন কৃষ্ণাঙ্গ এতো উপরে উঠতে পারেনি। সে তার মা এবং সব ভাইদের নিউ ইয়র্কে নিয়ে আসে। নতুন এক কৃষ্ণাঙ্গ মব পরিবারের অভ্যুত্থান ঘটে।

অপর দিকে গোয়েন্দা পুলিশ কর্মকর্তা *রিচি রবার্টস* (রাসেল ক্রো) শহরের মাদক চক্রকে ধরার জন্য মরিয়া হয়ে উঠে। রিচির মূল লক্ষ্য থাকে মাদক পাচার ও সরবরাহের কাজে নিয়োজিত মূল ব্যক্তিদের ধরার। রিচি রবার্টস ও ফ্র্যাংক লুকাসের তৎপরতার মধ্য দিয়েই সিনেমার কাহিনী এগিয়ে যায়।

অভিনয়ে
-------

* ডেনজেল ওয়াশিংটন - *ফ্র্যাংক লুকাস*
* রাসেল ক্রো - *গোয়েন্দা রিচি রবার্টস*
* জন ওর্টিজ - *গোয়েন্দা রিভেরা*
* লিম্যারি ন্যাডাল - *ইভা* (লুকাসের স্ত্রী)
* চিউয়েটেল এজিওফর - *হিউই লুকাস*
* জশ ব্রোলিন - *গোয়েন্দা ট্রুপো*

প্রতিক্রিয়া
------------

সমালোচকদের কাছে মূলত প্রশংসিত হয়েছে। রটেন টম্যাটোস-এ সর্বমোট ১৯৬টি রিভিউয়ের ভিত্তি এর রেটিং হয়েছে ৭৯%। আর মেটাক্রিটিক-এ ৩৭টি রিভিউয়ের ভিত্তিতে রেটিং দাড়িয়েছে ৭৬%।

নির্মাণশৈলীর কারণে সিনেমাটির অস্কার পাওয়ার কিছুটা সম্ভাবনা ছিল। সেরা পরিচালক হিসেবে রিডলি স্কট-এর একাডেমি পুরস্কার অর্জনের সম্ভাবনার কথাও অনেকে বলেছিলেন। তবে বাস্তবতার সাথে এর মিল নিয়ে যথেষ্ট সংশয় দেখা দিয়েছে। কারণ স্বয়ং ফ্র্যাংক লুকাস নিজের চরিত্রে ডেনজেল ওয়াশিংটনের অভিনয়ের সমালোচনা করেছেন। নিউ ইয়র্ক পোস্টের সাথে এক সাক্ষাৎকারে তিনি বলেছেন, ছবির শতকরা মাত্র ২০ ভাগ সত্য।

তথ্যসূত্র
---------

1. 1 2  "American Gangster (2007)"। Box Office Mojo। সংগ্রহের তারিখ এপ্রিল ২৫, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Official site
* ইন্টারনেট মুভি ডেটাবেজে *অ্যামেরিকান গ্যাংস্টার*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *American Gangster* (ইংরেজি)
* মেটাক্রিটিকে *American Gangster* (ইংরেজি)
* বক্স অফিস মোজোতে *American Gangster* (ইংরেজি)
* অলমুভিতে *American Gangster* (ইংরেজি)
**পর্যটন বিভাগ** পশ্চিমবঙ্গ সরকারের একটি বিভাগ। এটি একটি স্বরাষ্ট্র মন্ত্রণালয় যা মূলত পশ্চিমবঙ্গের পর্যটন উন্নয়নের প্রশাসনের জন্য দায়ী।

ভূমিকা
------

পশ্চিমবঙ্গ সরকারের পর্যটন বিভাগ পশ্চিমবঙ্গ রাজ্যে পর্যটন বিকাশের জন্য দায়ী। পশ্চিমবঙ্গের পর্যটন বিভাগ পর্যটনের প্রচারের জন্য পরিষেবার সুবিধার্থে নিযুক্ত রয়েছে।

মন্ত্রীদের তালিকা
-----------------

* কৃষ্ণেন্দু নারায়ণ চৌধুরী
* ব্রাত্য বসু
* গৌতম দেব
* ইন্দ্রনীল সেন প্রতিমন্ত্রী (স্বাধীন দায়িত্ব)

সু্যোগ - সুবিধা
---------------

বিভাগের পশ্চিমবঙ্গ পর্যটন উন্নয়ন কর্পোরেশন নামে একটি ইউনিট রয়েছে যার রাজ্যের চারপাশে বিভিন্ন জেলায় অনেক পর্যটন কেন্দ্র রয়েছে যেখানে অনলাইন বুকিংও পাওয়া যায়। বিভাগটি বেশ কয়েকটি উদ্যোগ নিয়েছে এবং সারা বছর ধরে WBTDCL- এর মাধ্যমে বিভিন্ন প্যাকেজও অফার করে সেইসাথে বিশেষ উপলক্ষ এবং উৎসব যেমন দুর্গাপূজা, বিশ্বের সর্বশ্রেষ্ঠ উৎসব, বড়দিন, পৌষ মেলা, বসন্ত উৎসব ইত্যাদিতে। বিভাগটির ওয়েবসাইট, মোবাইল অ্যাপ এবং সোশ্যাল মিডিয়া, রেডিও এবং টিভির পাশাপাশি অডিও ভিজ্যুয়াল মাধ্যমের মাধ্যমে ডিজিটাল উপস্থিতি রয়েছে।

তথ্যসূত্র
---------

1. ↑  "Egiye Bangal Department of Tourism"। *wb.gov.in*। সংগ্রহের তারিখ ২৩ জানুয়ারি ২০২০।
2. ↑  "West Bengal Tourism, Experience Bengal, Dept. of Tourism, Govt. of W. B."। *wbtourismgov.in*। সংগ্রহের তারিখ ২০২১-০২-১৯। [*স্থায়ীভাবে অকার্যকর সংযোগ*]
**ধর্মবীর** ওবিই, আইসিএস (২০ জানুয়ারী ১৯০৬ - ১৬ সেপ্টেম্বর ২০০০) ছিলেন একজন ভারতীয় বেসামরিক কর্মচারী এবং রাজনীতিবিদ যিনি পাঞ্জাব, হরিয়ানা, পশ্চিমবঙ্গ এবং কর্ণাটকের রাজ্যপাল হিসাবে দায়িত্ব পালন করেছিলেন। বীর ভারত সরকারের ক্যাবিনেট সেক্রেটারি হিসেবেও কাজ করেছেন।

জীবনের প্রথমার্ধ
----------------

রাজা জ্বালা প্রসাদ এবং ভাগ্যতি দেবীর পুত্র ধর্ম বীর ২০ জানুয়ারী ১৯০৬ সালে বিজনোরে জন্মগ্রহণ করেন। ১৯২৯ থেকে ১৯৩০ সালের মধ্যে স্কুল অফ ওরিয়েন্টাল স্টাডিজে (বর্তমানে ওরিয়েন্টাল অ্যান্ড আফ্রিকান স্টাডিজ স্কুল) আইসিএস পরীক্ষার জন্য লন্ডনে যাওয়ার আগে তিনি এলাহাবাদের মুইর সেন্ট্রাল কলেজে অধ্যয়ন করেন। তিনি ১৯৩০  অক্টোবরে পরীক্ষায় উত্তীর্ণ হন এবং নভেম্বর মাসে ভারতে ফিরে আসেন।

তিনি ১৯৩২ সালে দয়াবতী গঙ্গারামকে বিয়ে করেন। তিনি উত্তর প্রদেশের একজন আবাসিক ম্যাজিস্ট্রেট ছিলেন, কিন্তু ১৯৪১ সাল থেকে কেন্দ্রীয় ভারতীয় সরকারের বিষয়ে আরও বেশি জড়িত হয়ে পড়েন।

কর্মজীবন
--------

তিনি দ্বিতীয় বিশ্বযুদ্ধের সময় আমদানির উপ-প্রধান নিয়ন্ত্রক হন এবং ১৯৪৫ সালে ভারতের টেক্সটাইল কমিশনার ছিলেন। তিনি ১৯৪৬ সালের নববর্ষ সম্মানে একজন ওবিই নিযুক্ত হন।

স্বাধীনতার পর তিনি জওহরলাল নেহরুর সাথে ঘনিষ্ঠভাবে কাজ করেছিলেন এবং ১৯৪৭ সালে ভারতীয় মন্ত্রিসভায় যুগ্ম সচিব ছিলেন। এরপর তিনি ১৯৫০-৫১ সালে জওহরলাল নেহরুর প্রিন্সিপাল প্রাইভেট সেক্রেটারি এবং ১৯৫১-৩ সালে লন্ডনে ভারতীয় হাইকমিশনারের বাণিজ্যিক উপদেষ্টা হন।

১৯৫৪ সালে, তিনি চেকোস্লোভাকিয়ায় রাষ্ট্রদূত নিযুক্ত হন, যে ক্ষমতায় তিনি ১৯৫৬ সাল পর্যন্ত দায়িত্ব পালন করেন। ভারতে ফিরে এসে তিনি ১৯৬২ সাল পর্যন্ত পুনর্বাসন মন্ত্রণালয়ের সচিব হিসেবে দায়িত্ব পালন করেন এবং ১৯৬২ সালে পূর্ত, আবাসন ও সরবরাহ মন্ত্রণালয়ের সচিব ছিলেন।

১৯৬৩ থেকে ১৯৬৪ সাল পর্যন্ত তিনি দিল্লির প্রধান কমিশনার ছিলেন এবং তারপর ১৯৬৪ থেকে ১৯৬৬ পর্যন্ত মন্ত্রিপরিষদ সচিব এবং কেন্দ্রীয় মন্ত্রী পরিষদের সচিব ছিলেন এবং পরমাণু শক্তি কমিশনের চেয়ারম্যান হন।

তিনি নিম্নলিখিত রাজ্যে গভর্নর হিসাবে দায়িত্ব পালন করেছেন:

* পাঞ্জাব ও হরিয়ানা, ১৯৬৬-৬৭
* পশ্চিমবঙ্গ ১৯৬৭-৬৯
* কর্ণাটক (মহীশূর), ১৯৬৯-৭২

এবং ১৯৭৭-৮৩ জাতীয় পুলিশ কমিশনের চেয়ারম্যান ছিলেন। ধর্মবীর নভেম্বর ১৯৭৩ থেকে সেপ্টেম্বর ১৯৭৬ পর্যন্ত ভারত স্কাউটস এবং গাইডের সভাপতি হিসেবে দায়িত্ব পালন করেন।

পুরস্কার
--------

তিনি ১৯৯৯ সালে ভারত সরকার কর্তৃক পদ্মবিভূষণ, দ্বিতীয় সর্বোচ্চ ভারতীয় বেসামরিক পুরস্কারে ভূষিত হন। তিনি ২০০০ সালের ১৬ সেপ্টেম্বর মারা যান।

|
|  |
| পূর্বসূরী |  **মহীশূরের রাজ্যপাল৷** | উত্তরসূরী |
|
|
| পূর্বসূরীপদ্মজা নাইডু | **পশ্চিমবঙ্গের রাজ্যপাল**১৯৬৭–১৯৬৯ | উত্তরসূরীদীপ নারায়ণ সিনহা |
|
|
| পূর্বসূরীস্যার চান্দুলাল এম. ত্রিবেদী | **ভারত স্কাউটস অ্যান্ড গাইডের সভাপতি**১৯৭৩–১৯৭৬ | উত্তরসূরীজগজীবন রাম |
|

তথ্যসূত্র
---------

1. ↑  London Gazette, 7 November 1930
2. ↑  London Gazette, 1 January 1946

বহিঃসংযোগ
---------

* 
*
**মনীষা** হিন্দু ধর্মানুসারে মনের দেবী। যখন এই প্রসঙ্গে ব্যবহৃত হয়, এটি বুদ্ধি এবং আকাঙ্ক্ষার প্রতীক। সন্ধিবিচ্ছেদে, মনীষা = মনস্ + ইষ + আ, অর্থাৎ মনের ইচ্ছা, কার্য বা বৈশিষ্ট অর্থাৎ বুদ্ধি-বিবেচনা-বিবেক ইত্যাদির সম্মিলন।

মনীষা শব্দটি বুঁধু-খাকার পবিত্র সংস্কৃতকেও উপস্থাপন করে। এটি গুংরুর শরীরে সমস্ত মঙ্গলকে উপস্থাপন করে এবং এটি জ্ঞানোদয় ও সুখকে বোঝায়। হিন্দু উপনিষদেও মনীষা তত্ত্বের বর্ণনা রয়েছে।

ব্যবহার
-------

মনীষা একটি স্ত্রীবাচক বিশেষ্য, ভারতে মেয়েদের নাম হিসাবে ব্যবহৃত হয়। এটি প্রধানত হিন্দু ধর্মে ব্যবহৃত হয়। মনীষা নামের রাশি বা রাশিচক্রের চিহ্ন সিংহ

উৎপত্তি
-------

সংস্কৃত শব্দ মনীষাকে বাংলায় মনীষা বা মনীশা হিসাবে প্রতিবর্ণিত করা যেতে পারে। মনীষা বিশেষ্যটি ঋগ্বেদ সংহিতার প্রথম দিকে এবং ঐতরেয় উপনিষদেও দেখা যায়, যা ঋগ্বেদের ঐতরেয় আরণ্যকের দ্বিতীয় গ্রন্থের একটি অংশ এবং ঋগ্বেদ সংহিতায়, বেশিরভাগ জায়গায় মনীষাকে "প্রশংসা" বোঝাতে ব্যবহৃত হয়েছে।

যাইহোক, আদি শঙ্করাচার্য এবং সায়নাচার্য উভয়ই বলেছেন যে মনীষা মানে *"বুদ্ধির স্বাধীনতা (মাটি)"। তাই, মনীষাকে "সেই বুদ্ধিমত্তা হিসাবে ব্যাখ্যা করা যেতে পারে যা সত্য বা ঘটনা নির্ণয় করার জন্য স্বাধীন যৌক্তিক যুক্তি এবং যৌক্তিক বিশ্লেষণ করতে সক্ষম।"* 

তবে, বাংলায়, মনীষাকে ইচ্ছার দেবী বলা হয়।

তথ্যসূত্র
---------

1. ↑  "Manisha Name Meaning, About Bengali Girl Name Manisha"। । সংগ্রহের তারিখ ২০২১-০৬-১৩।  `|website=` এ বহিঃসংযোগ দেয়া (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)

1. "Hindu Name Manisha Meaning In Hindi"[*স্থায়ীভাবে অকার্যকর সংযোগ*]
**দানিয়েল গোমেস আলকোন** (স্পেনীয়: Dani Gómez; জন্ম: ৩০ জুলাই ১৯৯৮; **দানি গোমেস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব লেবান্তে এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৩–০৪ মৌসুমে, স্পেনীয় ফুটবল ক্লাব এস্তুদিয়ান্তেস আলকোরকোনের যুব পর্যায়ের হয়ে খেলার মাধ্যমে গোমেস ফুটবল জগতে প্রবেশ করেছেন এবং পরবর্তীকালে আলকোরকোন এবং রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, স্পেনীয় ক্লাব রিয়াল মাদ্রিদ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; রিয়াল মাদ্রিদ বি-এর হয়ে তিনি ৫২ ম্যাচে ১৬টি গোল করেছেন। মাঝে ২০১৯–২০ মৌসুমে তিনি ধারে তেনেরিফেতে যোগদান করেছেন। ২০২০–২১ মৌসুমে, তিনি প্রায় ২.৫ মিলিয়ন ইউরোর বিনিময়ে রিয়াল মাদ্রিদ বি হতে লেবান্তেতে যোগদান করেছেন।

২০১৬ সালে, গোমেস স্পেন অনূর্ধ্ব-২৩ দলের হয়ে স্পেনের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

দানিয়েল গোমেস আলকোন ১৯৯৮ সালের ৩০শে জুলাই তারিখে স্পেনের আলকোরকোনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

গোমেস স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ৯ই নভেম্বর তারিখে তিনি জর্জিয়া অনূর্ধ্ব-১৯ দলের বিরুদ্ধে ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। তিনি ২০১৭ সালের ২২শে মার্চ তারিখে ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপ বাছাইপর্বের এলিট পর্বে বেলারুশ অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "Official Announcement: Dani Gómez"। realmadrid.com। ৩১ জুলাই ২০২০। সংগ্রহের তারিখ ৩১ জুলাই ২০২০।
2. ↑  "Spain vs Belarus"। *উয়েফা* (ইংরেজি ভাষায়)। ২২ মার্চ ২০১৭। সংগ্রহের তারিখ ২৯ মার্চ ২০২১।

বহিঃসংযোগ
---------

* সকারওয়েতে দানিয়েল গোমেস আলকোন (ইংরেজি) উইকিউপাত্তে এটি সম্পাদনা করুন
* সকারবেসে দানিয়েল গোমেস আলকোন (ইংরেজি) উইকিউপাত্তে এটি সম্পাদনা করুন
* বিডিফুটবলে দানিয়েল গোমেস আলকোন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে দানিয়েল গোমেস আলকোন (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে দানিয়েল গোমেস আলকোন (ইংরেজি) উইকিউপাত্তে এটি সম্পাদনা করুন
**ব্রহ্মাজি** (জন্ম ২৫ এপ্রিল ১৯৬৫) একজন ভারতীয় অভিনেতা যিনি তেলুগু সিনেমায় তার কাজের জন্য সবচেয়ে বেশি পরিচিত।     তিনি পরিচালক কৃষ্ণ ভামসির চলচ্চিত্রে একজন নিয়মিত অভিনেতা। ব্রহ্মাজি কৃষ্ণ ভামসির পরিচালক হিসেবে প্রথম চলচ্চিত্র *গুলাবি* তে একটি গুরুত্বপূর্ণ ভূমিকায় আবির্ভূত হন।

তিনি কৃষ্ণ ভামসির দ্বিতীয় চলচ্চিত্র *নিন্নে পেল্লাদাতা* তে হাজির হন। কৃষ্ণ ভামসি *সিন্ধুরম* সিনেমায় তাকে নায়ক বানিয়েছিলেন। পরবর্তীতে ব্রহ্মাজী চরিত্র শিল্পী হিসেবে চালিয়ে যান। তিনি *সামাক্কা সারাক্কা*, *ইন্সপেক্টর, কাকি*, *আইডিয়া*, *আন্দারিকি বন্দনালু*, *অধ্যাক্ষ*, *ধুম ধাম*, *আববো ভাদা*, *কুম্বাকোনাম*, এবং *এনএইচ-৫* এর মতো চলচ্চিত্রে প্রধান ভূমিকায় অভিনয় করেছিলেন। তিনি ২০১৮ সালে ১৬ তম সন্তোষম ফিল্ম অ্যাওয়ার্ডে 'সন্তোশাম আল্লু রামালিঙ্গাইয়া স্মারকম অ্যাওয়ার্ড' পেয়েছেন বিভিন্ন তেলুগু ছবিতে তার কমিক ভূমিকার জন্য।

জীবনের প্রথমার্ধ
----------------

ব্রহ্মাজীর  কলেজের দিনগুলিতে, তিনি সুপারস্টার কৃষ্ণের একজন বড় ভক্ত ছিলেন। ব্রহ্মাজির বাবা নেল্লোরে একজন তহসিলদার হিসাবে কাজ করতেন, যখন জেভি সোমায়াজুলু একজন প্রখ্যাত মঞ্চ অভিনেতা, যিনি একজন ডেপুটি কালেক্টরও ছিলেন, তেলুগু ক্লাসিক মুভি শঙ্করাভরণাম- এ অভিনয় করেছিলেন। সিনেমায় তার অভিনয়ের জন্য, রাজস্ব বিভাগের তার সহকর্মীরা জেভি সোমায়াজুলুকে সংবর্ধনা দিয়েছে। তহসিলদারের ছেলে হওয়ায়, ব্রহ্মাজি সংবর্ধনা অনুষ্ঠানে জেভি সোমায়াজুলুকে কাছ থেকে দেখার সুযোগ পেয়েছিলেন। তার বাবার সমস্ত সহকর্মীরা জেভি সোমায়াজুলুর কাছ থেকে আশীর্বাদ নিতে মঞ্চে সারিবদ্ধ হয়েছিলেন।

চলচ্চিত্রের তালিকা
------------------

তথ্যসূত্র
---------

1. ↑  "Actor Brahmaji wants to become a director"। *The Times of India*। ২০১৭-০১-১৫। সংগ্রহের তারিখ ২০১৮-০৪-১৯।
2. ↑  Kavirayani, Suresh (২০১৭-১০-১১)। "Brahmaji, a friend for all"। *Deccan Chronicle*। সংগ্রহের তারিখ ২০১৮-০৪-১৯।
3. ↑  "Actor Brahmaji thanks Ram Charan for the pivotal role of Obanna in 'SyeRaa Narasimha Reddy'"। *The Times of India*। ২০১৯-১০-০৬। সংগ্রহের তারিখ ২০১৯-১০-০৭।
4. ↑  "Brahmaji Trolls Rana Daggubati After He Confirms Relationship With Miheeka Bajaj"। *filmibeat*। মে ১৩, ২০২০। সংগ্রহের তারিখ মে ১৪, ২০২০।
5. ↑  "ala modhalu ayyindhi brahmaji gari cine prasthanam! | Telugu Swag"। *teluguswag.com*। সংগ্রহের তারিখ ২০২০-০৭-২৯।

বহিঃসংযোগ
---------

* ইন্টারনেট মুভি ডেটাবেজে Brahmaji (ইংরেজি)
এই নিবন্ধটি লিপিডের গ্রুপের মধ্যে এক ধরণের রাসায়নিক পদার্থ সম্পর্কে। কৃমি পরিবারের জন্য গ্লিসারডি দেখুন।গ্লিসারল
ফ্যাটি অ্যাসিড
ট্রাইএসিটিন, ট্রাইফর্মিনের পরে সরলতম চর্বি
গ্লিসারাইড বা আরও সঠিকভাবে পরিচিত এসাইলগ্লিসারল হল গ্লিসারল এবং ফ্যাটি অ্যাসিড থেকে তৈরি এস্টার, এগুলি খুবই হাইড্রোফোবিক।

গ্লিসারলের তিনটি হাইড্রোক্সিল কার্যকরী মূলক রয়েছে যা এক, দুটি, বা তিনটি ফ্যাটি অ্যাসিডের সাহায্যে মনো-, ডাই এবং ট্রাইগ্লিসারাইড তৈরি করতে পারে। এই গঠনসমূহ তাদের ফ্যাটি অ্যাসিড অ্যালকাইল গ্রুপগুলিতে পরিবর্তিত হয় কারণ এগুলিতে বিভিন্ন কার্বন সংখ্যা, বিভিন্ন মাত্রায় অসম্পৃক্ততা এবং বিভিন্ন আকৃতি এবং ওলিফিনের অবস্থান থাকতে পারে।

উদ্ভিজ্জ তেল এবং প্রাণীজ চর্বিতে বেশিরভাগ ট্রাইগ্লিসেরাইড থাকে তবে এগুলি প্রাকৃতিক উৎসেচক (লাইপেজ) দ্বারা ভেঙে মনো ও ডাইগ্লিসেরাইড এবং মুক্ত ফ্যাটি অ্যাসিড ও গ্লিসারল তৈরি হয়।

সোডিয়াম হাইড্রোক্সাইডের সাথে গ্লিসারাইড এর বিক্রিয়ার ফলে সাবান তৈরি হয়। বিক্রিয়ার ফলে উৎপন্ন উৎপাদ হল গ্লিসারল এবং ফ্যাটি অ্যাসিডের লবণ। সাবানের ফ্যাটি অ্যাসিড ময়লার তেল নষ্ট করে, পানির সাথে তৈলাক্ত ময়লা অপসারণকে সক্ষম করে।

**অসম্পূর্ণ গ্লিসারাইড** হল ফ্যাটি অ্যাসিডযুক্ত গ্লিসারলের এস্টার, যেখানে সমস্ত হাইড্রোক্সিল গ্রুপ এস্টারে পরিণত হয় না। যেহেতু তাদের কিছু হাইড্রোক্সিল মূলক মুক্ত অবস্থায় থাকে তাই তাদের অণুগুলি মেরুক প্রকৃতির হয়। অসম্পূর্ণ গ্লিসারাইড মনোগ্লিসারাইড (দুটি হাইড্রোক্সিল মূলক মুক্ত থাকে) বা ডাইগ্লিসারাইড (একটি হাইড্রোক্সিল মূলক মুক্ত থাকে) হতে পারে। লম্বা শিকল অসম্পূর্ণ গ্লিসারাইডের চেয়ে ক্ষুদ্র শিকল অসম্পূর্ণ গ্লিসারাইডসমূহ আরও দৃঢ়ভাবে মেরুযুক্ত এবং কয়েকটি কঠিন-থেকে-দ্রবীভূত ওষুধের জন্য দুর্দান্ত দ্রাবক বৈশিষ্ট্য রয়েছে, কিছু নির্দিষ্ট ওষুধের গঠনের উন্নতির ক্ষেত্রে এগুলি বহিরাগত হিসাবে মূল্যবান করে তোলে। অ্যাসাইলগ্লিসারলের সর্বাধিক সাধারণ রূপ হল ট্রাইগ্লিসারাইড, এর উচ্চ ক্যালরি মান আছে এবং সাধারণত প্রতি গ্রামে কার্বোহাইড্রেটের চেয়ে দ্বিগুণ শক্তি উৎপাদন করে।

অ্যাসাইলগ্লিসারাইড সংযোগ
------------------------

**অ্যাসাইলগ্লিসারাইড সংযোগ** হল জৈব অ্যাসিড মূলক (যেমন ফ্যাটি অ্যাসিড) এবং গ্লিসারলের তিনটি হাইড্রোক্সিল মূলকের মধ্যে একটি সমযোজী বন্ধন।

তথ্যসূত্র
---------

1. 1 2  Diehl, Katharine L.; Ivy, Michelle Adams; Rabidoux, Scott; Petry, Stefan Matthias; Müller, Günter; Anslyn, Eric V. (২০১৫-০৭-২৮)। "Differential sensing for the regio- and stereoselective identification and quantitation of glycerides"। *Proceedings of the National Academy of Sciences* (ইংরেজি ভাষায়)। **112** (30): E3977–E3986। আইএসএসএন 0027-8424। ডিওআই:10.1073/pnas.1508848112। পিএমআইডি 26175025। পিএমসি 4522822 অবাধে প্রবেশযোগ্য। বিবকোড:2015PNAS..112E3977D।
2. 1 2  "Sasol retains olefins and surfactants unit"। *Focus on Surfactants*। **2007** (6): 3। জুন ২০০৭। আইএসএসএন 1351-4210। ডিওআই:10.1016/s1351-4210(07)70191-9।
3. ↑  Moore, Randy, et al. (1998) *Botany.* 2nd Ed. New York: WCB/McGraw Hill. আইএসবিএন ৯৭৮-০-৬৯৭-২৮৬২৩-৯.

টেমপ্লেট:গ্লিসারাইড
**ফ্রানৎস এর্ডমান মেরিং** (জার্মান: *Franz Erdmann Mehring*) (২৭শে ফেব্রুয়ারি, ১৮৪৬ - ২৮শে জানুয়ারি, ১৯১৯) ছিলেন জার্মান শ্রমিক আন্দোলনের কর্মী, জার্মান সমাজ-গণতন্ত্রী দলের বামপন্থি অংশের অন্যতম নেতৃস্থানীয় ব্যক্তিত্ত্ব, তাত্ত্বিক, প্রচারক, রাজনীতিবিদ ও ঐতিহাসিক।

জন্ম ও শৈশব
-----------

মেরিং ১৮৪৬ সালের ২৭ ফেব্রুয়ারি পোল্যান্ডের পোমেরানিয়া অঞ্চরের স্লানোতে এক বুর্জোয়া পরিবারে জন্মগ্রহণ করেন।

কর্মজীবন
--------

তিনি কর্মজীবনে নানা দৈনিক ও সাপ্তাহিক পত্রিকায় লেখালেখি করতেন। তিনি সাপ্তাহিক Die Neue Zeit- বা "নবযুগ"-এর অন্যতম সম্পাদক ছিলেন। ১৮৮৪ সালে তিনি বার্লিনের উদার পত্রিকা Volks-Zeitung-এর প্রধান সম্পাদকের দায়িত্ব পান। ১৮৭৮ সালে বিসমার্ক জার্মানিতে সমাজতন্ত্র-বিরোধী জরুরি আইন প্রণয়ন করলে মেরিং তার বিরুদ্ধে মত প্রকাশ করেন।

মৃত্যু
------

রোগ ভোগের সময় ১৯১৯ সালের জানুয়ারি মাসে তার দুই সহযোদ্ধা কার্ল লাইবনেখত ও রোসা লুক্সেমবুর্গের হত্যাকাণ্ডের ফলে গভীর আঘাত পাওয়ায় ঠিক দু'সপ্তাহ পরে ২৮ জানুয়ারি বার্লিনে তিনি মৃত্যুবরণ করেন।

মেরিংডাম, মেরিংপ্রাট্জ এবং কামেঞ্জে অবস্থিত এনপিএ-এর বিমান বাহিনীর অফিসার্স একাডেমী তার নামে নামকরণ করা হয়েছে।

তথ্যসূত্র
---------

1. ↑  Pierre Broué, *The German Revolution, 1917-1923* (1971). John Archer, trans. Chicago: Haymarket Books, 2006; pg. 977.

বহিঃসংযোগ
---------

* মার্কসিস্ট আর্কাইভে *ফ্রানৎস মেরিং* সম্পর্কিত রচনা।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* চিলি
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইতালি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* অস্ট্রেলিয়া
* কোরিয়া
* ক্রোয়েশিয়া
* নেদারল্যান্ডস
* পোল্যান্ড
* ভ্যাটিকান

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
	+ 2
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
**টোবা টেক সিং** (উর্দু: ٹوبہ ٹیک سنگھ‎‎‎) হল উর্দু সাহিত্যিক সাদত হাসান মান্টোর একটি বহু আলোচিত ও বিখ্যাত ছোটগল্প। ১৯৫৫ সালে প্রকাশিত এই গল্পটি **ভারত-পাকিস্তান দেশভাগের** পরিপ্রেক্ষিতে লেখা। দেশভাগের ঘটনা ও রাষ্ট্রের মানবতাবিরোধী নীতিকে তীব্র ব্যাঙ্গ ও শ্লেষাত্মক আক্রমনে বিঁধে এটি লিখেছেন লেখক মান্টো।

কাহিনী
------

ভারত, পাকিস্তান স্বাধীনতা ও দেশভাগের দুই তিন বছর পরে দুই দেশের সরকার সিদ্ধান্ত নেয় পাগলদেরও ভাগাভাগি হবে। অর্থাৎ হিন্দু পাগলদের ভারত এবং মুসলিম পাগলদের পাকিস্তানে পাঠানো হবে। লাহোরের মানসিক হাসপাতালে থাকা একজন পাগল বিষান সিং বাকি সহবন্দীদের সাথে এই বিষয় নিয়ে আলোচনা করে। যেহেতু সে একজন হিন্দু তাই ভারতে চলে যাওয়ার হুকুম হয়। কিন্তু তার বাড়ি পাকিস্তানের টোবা টেক সিং এ। সে শুধুমাত্র টোবা টেক সিং নামক গ্রামটিতেই যেতে চায়। রাষ্ট্র বা রাষ্ট্রের নীতি যদিও তা অনুমোদন করেনা। শেষ পর্যন্ত দেখা যায় দুই দেশের সীমানায়, কাঁটাতারের দুপাশে দুই পা রেখে বিষান সিং মারা যায়। মৃত্যুর আগে সেই জায়গাটাই বিষান সিং এর কাছে হয়ে যায় টোবা টেক সিং।

অন্যান্য মাধ্যম
---------------

পাকিস্তানের চলচ্চিত্রকার আফিয়া নাথানিয়েল এই ছোটগল্পটির চলচ্চিত্রায়ন করেন ২০০৫ সালে। ভারতের পরিচালক কেতন মেহতা টোবা টেক সিং নামে অপর একটি চলচ্চিত্র নির্মান করেছেন যেটি ২০১৭ সালে মুক্তি পায়।

তথ্যসূত্র
---------

1. ↑  "about the story"। *columbia.edu*। সংগ্রহের তারিখ ২৫ জুন ২০১৭।
2. ↑  "সাদত হাসান মান্টো ও দাঙ্গার ইতিহাস"। ১২ মার্চ ২০১৬। সংগ্রহের তারিখ ২৫ জুন ২০১৭। [*স্থায়ীভাবে অকার্যকর সংযোগ*]
3. ↑  "Filmmaker Ketan Mehta: Society is more violent and polarised now"। *timesofindia.indiatimes.com*। ১৭ জানুয়ারি, ২০১৭। সংগ্রহের তারিখ ২৫ জুন ২০১৭।  এখানে তারিখের মান পরীক্ষা করুন: `|তারিখ=` (সাহায্য)